[{"text_idx": "#000003", "text": "Hyfforddiant mewnol sydd wedi\u2019i deilwra"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000007", "text": "Sut i weithio\u2019n well gyda\u2019n gilydd i ddenu cyllid"}, {"text_idx": "#000008", "text": "Yn gofod3 eleni, aeth Andrea Powell (Sefydliad Cymunedol yng Nghymru), Andrea Cleaver (Cyngor Ffoaduriaid Cymru) ac Alison Pritchard (CGGC) ati ar y cyd i gyflwyno \u2018Sut i weithio\u2019n well gyda\u2019n gilydd i ddenu cyllid\u2019. Yma, mae Alison yn rhannu rhai o\u2019r pethau allweddol a ddysgwyd o\u2019r digwyddiad."}, {"text_idx": "#000014", "text": "Gwnaethant ddweud wrthym ni am y gwaith caled a\u2019r ymrwymiad sydd wedi mynd i mewn i ddatblygu partneriaethau. Nid yw pob un wedi gweithio, ond mae\u2019r rheini sydd wedi bod yn llwyddiannus wedi ychwanegu gwerth at eu mudiadau perthnasol, gan roi mwy o ddyfnder iddyn nhw fel mudiad ac o fewn y gwasanaethau y maen nhw\u2019n eu darparu. Maen nhw wedi bod yn gost-effeithiol ac wedi\u2019u helpu nhw i ehangu eu gorwelion, gan wella gwydnwch a chynaliadwyedd."}, {"text_idx": "#000015", "text": "Rydyn ni\u2019n hyderus mai mwy o gydweithio yw rhan o\u2019r ateb i oresgyn yr heriau hyn. Siaradodd Andrea Cleaver o brofiad am yr hyn sy\u2019n gwneud cyd-gynhyrchu a chydweithrediad da. Gwnaeth hefyd rannu pum ystyriaeth i gyllidwyr wrth edrych ar geisiadau. Gall mudiadau gwirfoddol hefyd ddysgu o\u2019r rhain a\u2019u cymhwyso wrth gynllunio prosiectau a gwneud ceisiadau cyllido."}, {"text_idx": "#000016", "text": "Mae\u2019r pethau hyn yn cymryd amser. Ni ellir adeiladu\u2019r gydberthynas a\u2019r ymddiriedaeth sydd eu hangen i redeg prosiect llwyddiannus mewn modd cydweithredol dros nos. Dylai partneriaid fod yn rhan o\u2019r daith, o\u2019r dechrau i\u2019r diwedd.\nA oes asedau cytbwys? Beth mae pob partner yn ei gyflwyno, ble mae\u2019r cydbwysedd o bw\u0302er?\nLlythyrau cefnogi. Beth maen nhw\u2019n ei ddweud, beth nad ydyn nhw\u2019n ei ddweud, ble mae\u2019r bylchau? Yn enwedig pan fydd mudiadau llai yn darparu llythyrau cefnogi ar gyfer mudiad mwy a fydd yn derbyn cyllid yn uniongyrchol.\nLlwybrau atgyfeirio. A oes ganddyn nhw brofiad o weithio gyda\u2019r grwpiau o fuddiolwyr? A ydyn nhw\u2019n deall yr anghenion a\u2019r rhwystrau?\nBeth mae\u2019r gyllideb yn ei ddweud wrthych? A yw\u2019r holl bartneriaid yn cael eu cyllido\u2019n briodol am eu ro\u0302l yn y cydweithrediad?"}, {"text_idx": "#000017", "text": "Gwnaeth rhan olaf y digwyddiad edrych ar gydweithrediad gyda\u2019r mynychwyr. Gwnaethom ni drafod yr hyn sy\u2019n eu hysgogi i weithio\u2019n gydweithredol; gwnaethom ni ofyn iddyn nhw ystyried eu rhwystrau presennol i weithio\u2019n fwy cydweithredol a pha gymorth fyddai\u2019n fuddiol iddyn nhw i wneud cydweithrediad yn haws. Yn sgil y trafodaethau hynny, cyflwynwyd yr ystyriaethau canlynol:"}, {"text_idx": "#000018", "text": "Myfyriwch ar sut y mae llythyrau cefnogi yn cael eu defnyddio a\u2019u hasesu\nPan fydd cydweithrediad yn ofyniad, sicrhewch fod amser arwain priodol (a chyllid datblygu fel y bo\u2019n briodol/nodweddiadol) yn cael ei gynnwys mewn cynlluniau cyllido er mwyn caniata\u0301u i\u2019r cydberthnasau dibynadwy hynny gael eu hadeiladu ac i lywodraethu cadarn gael ei ddatblygu\nEwch ati i godi ymwybyddiaeth o gynlluniau sy\u2019n cefnogi\u2019r math hwn o weithio ac ystyriwch pa gymorth y gallwch chi ei gynnig i helpu mudiadau i ddatblygu partneriaethau newydd (a allai rhywfaint o\u2019r cyllid gael ei ddefnyddio ar gostau datblygu?)\nRhannwch enghreifftiau o bartneriaethau llwyddiannus o fewn gwybodaeth a chanllawiau ymgeisio\nSicrhewch fod gofynion a dogfennau ymgeisio yn hygyrch i gydweithrediadau (er enghraifft, rhowch opsiwn i bobl lawrlwytho ffurflenni cais ar byrth gwe fel dogfennau pdf y gellir eu rhannu er mwyn gallu cyd-gynhyrchu atebion, a gwnewch yn siw\u0302r fod ffurflenni ar fformat sy\u2019n caniata\u0301u i wybodaeth gael ei chynnwys am yr holl bartneriaid)\nCysylltwch a\u0302\u2019r holl bartneriaid i bennu gwir natur y bartneriaeth a dyfnder y gydberthynas rhwng partneriaid"}, {"text_idx": "#000020", "text": "Darparu hyfforddiant ar arferion gorau wrth weithio mewn partneriaeth a\u2019r hyn sy\u2019n gwneud partner da\nCreu cyfleoedd rhwydweithio a mentora i fudiadau sy\u2019n seiliedig ar ddaearyddiaeth a thema\nRhannu enghreifftiau a thempledi o ddogfennau sy\u2019n berthnasol i weithio mewn partneriaeth"}, {"text_idx": "#000021", "text": "Byddwch yn agored i gydweithredu!\nWrth gynllunio prosiect, ymchwiliwch i\u2019r hyn y mae mudiadau eraill yn eu gwneud ac edrychwch ar y cwmpas sydd ar gael i ategu gwaith eraill\nByddwch yn barod i gydweithredu; gwnewch yn siw\u0302r fod eich trefniadau llywodraethu\u2019n gryf a\u2019ch bod chi\u2019n ymwybodol o\u2019r hyn y gallwch chi ei gyflwyno i bartneriaeth\nRhannwch yr hyn rydych chi wedi\u2019i ddysgu, y pethau cadarnhaol a negyddol, o\u2019ch profiad o gydweithredu pan fo\u2019n bosibl\nByddwch yn barod i gael eich herio ac i ddysgu o adborth adeiladol\nByddwch yn wydn \u2013 nid yw partneriaethau cryf yn digwydd dros nos, maen nhw\u2019n cymryd cryn dipyn o amser ac ymdrech ac mae\u2019n bosibl na fyddant yn gwbl syml. Peidiwch a\u0302 gadael i rwystr eich atal rhag rhoi cynnig arall arni"}, {"text_idx": "#000022", "text": "Byddai CGGC yn dwli clywed gennych chi os oes gennych chi unrhyw brofiadau neu ddysgu y byddech chi\u2019n fodlon eu rhannu o weithio mewn cydweithrediad. Rydyn ni\u2019n gobeithio datblygu modelau arferion gorau, enghreifftiau, templedi o ddogfennau ac ati y gallwn ni eu rhannu a\u0302 phob un ohonoch chi."}, {"text_idx": "#000028", "text": "Ymunwch a\u0302 ni ar y cyfryngau cymdeithasol"}]